અક્ષય કુમારની પેડમેન ફિલ્મ આવી છે, ત્યારે અનેક લોકો પેડમેન ચેલેન્જ લઈ રહ્યા છે. લોકો તેની અવેરનેસ માટે સોશિયલ મીડિયા પર ઘણુંબધું લખી રહ્યા છે. ત્યારે વડોદરાની એક યુવતીએ રેડ ઇન્કના ડાઘવાળો સેનેટરી નેપકીન સાથેની પોસ્ટ સોશિયલ મીડિયા પર શેર કરતા તે ખુબ જ ટ્રોલ થઇ હતી. વડોદરાની રાજેશ્વરીએ સોશિયલ મીડિયામાં સેનેટરી નેપકીન સાથેની તસવીર પોસ્ટ કરી છે અનેં પોસ્ટમાં લખ્યુ હતુ કે, ‘હા, અમે લોહી વહાવીએ છીએ અને અમે આ ચેલેન્જ દર મહિને લઈએ છીએ. ક્લીન સેનેટરી નેપ્કીન્સ પોસ્ટ કરવાની સોશિયલ મીડિયાની ચેલેન્જ ઉઠાવવી ઘણી સહેલી છે. પરંતુ અહીં વિચાર સામાજિક અવરોધો અને માન્યતાઓને પડકારવાનો છે. ઉપરાંત, માસિક સ્વચ્છતાને પ્રોત્સાહન આપવાનો છે. અમે ઈકો ફ્રેન્ડલી સેનેટરી નેપકીન્સને સપોર્ટ કરીએ છીએ.